28.11.2022
SK
Úradný vestník Európskej únie
C 451/17
— uložil SRB povinnosť nahradiť trovy konania vynaložené žalobkyňou.
Dôvody a hlavné tvrdenia Na podporu svojej žaloby žalobkyňa uvádza dva žalobné dôvody. 1.
Prvý žalobný dôvod je založený tom, že napadnuté rozhodnutie je postihnuté procesnou a hmotnoprávnou vadou z dôvodu týchto osobitných vád týkajúcich sa napadnutého rozhodnutia: — Napadnuté rozhodnutie porušuje článok 22 ods.
6 SRMR a článok 28 ods.
2 SRMR (1), pretože a) trovy nie sú primeranými výdavkami, ktoré by boli riadne vynaložené v súvislosti s využitím nástrojov a právomocí na riešenie krízových situácií, b) SRB neprijala vhodné rozhodnutie, pokiaľ ide o podmienky náhrady výdavkov, a mala uložiť náhradu výdavkov inštitúcii, ktorej krízová situácia sa rieši, a teda nepriamo nadobúdateľovi, c) článok 28 ods.
2 SRB oprávňuje len SRB dávať vnútroštátnym orgánom pre riešenie krízových situácií pokyny týkajúce sa aspektov vykonávania systému riešenia krízových situácií, zatiaľ čo výdavky citované v napadnutom rozhodnutí sú výdavkami spojenými s konaním, ktoré viedlo k prijatiu rozhodnutia o riešení krízových situácií, a d) SRMR neoprávňuje SRB na získanie právnych poradcov alebo iných poradcov na úkor dohliadaného subjektu alebo jeho akcionárov. — Zapojenie externých poradcov porušuje článok 41 Charty základných práv Európskej únie, ktorý stanovuje právo každého, aby jeho záležitosti vybavovali inštitúcie, orgány, úrady a agentúry Únie, a nie externí poradcovia. — Výdavky, ktoré žalobkyni ukladá napadnuté rozhodnutie, sú v každom prípade pokryté riadnymi príspevkami na administratívne výdavky SRB každou dohliadanou inštitúciou. — Z osobitných pravidiel umožňujúcich náhradu výdavkov na právne zastúpenie za určitých okolností a contrario vyplýva, že tieto výdavky v zásade nemôžu byť nahradené. — Výdavky neboli správne a primerane vynaložené. — Niektoré výdavky sa týkajú otázok chorvátskeho práva.
Výklad a uplatňovanie chorvátskeho práva sú poverené výlučne vnútroštátne orgány a súdy. — Niektoré výdavky sa týkajú sankčných záležitostí, ktoré tiež nepatria do právomoci SRB. 2.
Druhý žalobný dôvod je založený na tom, že napadnuté rozhodnutie je založené na rozhodnutí o riešení krízovej situácie, ktoré je procesne a hmotnoprávne nezákonné a v súčasnosti sa preskúmava vo veci T-524/22.
(1)
Nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (Ú. v.
EÚ L 225, 2014, s. 1).
Žaloba podaná 15. septembra 2022 – Sberbank Europe/SRB (Vec T-572/22) (2022/C 451/21) Jazyk konania: angličtina Účastníci konania Žalobkyňa: Sberbank Europe AG (Viedeň, Rakúsko) (v zastúpení: O. Behrends, advokát) Žalovaná: Jednotná rada pre riešenie krízových situácií (SRB)